Visit our site to learn more & apply!https://www.regjunnofsinhar.org/kwarta-tajba/ Posted by Kwarta Tajba on Monday, February 1, 2021  Kwarta Tajba hija attività mużikali organizzata mill-Kunsill Reġjonali ta' Nofsinhar ta' Malta bl-ewwel edizzjoni tas-sena 2021 ser tigi organizzata ġewwa Ħaż-Żebbuġ bil-kollaborazzjoni tal-Kunsill lokali ta' Ħaż-Żebbuġ. Għal dan il-għan qed issir sejħa pubblika għal artisti emerġenti kif wkoll stabbiliti fosthom mużiċisti u kompożituri sabiex flimkien ma' artisti oħra mix-xena performattiva jissottomettu l-proposti tagħhom għal din l-attività. Kwarta Tajba se jkun Festival kompetittiv mifrux fuq jumejn, nhar il-Ġimgħa 17 u s-Sibt 18 ta' Settembru mit-8 ta' filgħaxija 'l quddiem. Bħalma jindika l-isem ta' din l-attività qed tingħata opportunità sabiex isiru sottomisjonijiet ta' proġetti; innovattivi, interattivi, u esklussivi sad-data tal-attività; magħmula minn mużika oriġinali u ideat oħra kreattivi miġbura fi Kwarta, 15-il minuta. Nhar it-Tnejn 15 ta' Frar 2021 fis-7.30pm se tkun orġanizzata sessjoni ta' informazzjoni online. Kull proġett magħżul ser ikun offrut rinumerazzjoni ta' €1,200. Is-Sottomisjonijiet jistgħu jiġu sottomessi sas-Sibt 20 ta' Marzu 2021 f'Nofsinhar. Waqt din l-attività l-udjenza preżenti mhux biss ser tkun qed tesperjenza l-Kwarta Tajba li kull artist ser ikun qed jofri iżda ser ikollha l-opportunita li żżur 6 siti differenti u spazzji miftuħa lil hinn mill-Pjazza ta' Ħaż-Żebbuġ fejn ser ikunu qed jiġu esegwiti l-kwartiet tajba magħżula! Fi tmien ta' dan il-festival ser jigu imħabbra erbgħa (4) rebbieħa: L-Aħjar Proġett artistiku L-Aħjar Kompożizzjoni Mużikali L-Aħjar Teknikalità u Prattiċi tal-Grupp L-Aktar Artist Eċċellenti Għal aktar informazzjoni ta' kif wieħed jista' japplika tista' tinkiseb fuq s-sit eletroniku – regjunnofsinhar.org jew fuq il-pjattaformi soċjali ta' Kwarta Tajba fuq Facebook jew Instagram. F'kaz ta' diffikulta jistgħu jagħmlu kuntatt magħhom permezz ta' email: kwartatajba@regjunnofsinhar.org. Dan it-tagħrif twassal minn Reġjun Nofsinhar. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn